rlitschk/wikidir huggingface dataset:
Tennessee Williams (* 26. März 1911 in Columbus, Bundsstaat Mississippi; † 25. Februar 1983 in New York City; eegentlich Thomas Lanier Williams III) weer en US-amerikaansch Schriever. Den Ökelnaam „Tennessee“ kreeg he vun Collegefrüenden an de University of Missouri, wiel he den Akzent, de in’ Bundsstaat Tennessee snackt wurrn, snacken dee. Sien Grootöllern, bi de he faken un geern to Besöök weer, deen immer noch dor leven, wat för sien Akzent prägend weer. Dat in Hollywood toeerst aflehnt Skript för The Glass Menagerie markeer 1944 in Chicago Williams sien eersten Bühnenspood. Dat Stück The Rose Tattoo (sien Levensgefährten Frank Merlo todacht) kreeg de Tony Award as best Schauspeel. Dat wurr 1950 ok eerstmals in Chicago upführt. Kritiker beteken den Stil vun sien Schauspelen as Süüdstaatengotik („Southern Gothic“). 1948 un 1955 wurr Williams för sien Stücke Endstation Sehnsucht („A Streetcar Named Desire“) un Die Katze auf dem heißen Blechdach („Cat On a Hot Tin Roof“) mit den Pulitzerpries uttekent. Tennessee Williams, Söhn von Cornelius Coffin Williams un Edwina Dakin, is in Columbus/Mississippi upwussen un beleev dor en relativ glückelk Kindheit. Sien Vader weer as reisen Schoohverköper faken nich to Huus un führ en recht unruhig Leeven. 1918 muss he mit sien
Fritz Retter (* 2. Juli 1896; † 1. Januar 1965 in Stuttgart) weer en düütsch Footballspeler. He speel siet sien Jögd för de Sportfreunde Stuttgart un kunn in de Tiet, as he för den Vereen speel, 1922 ok noch en Lännerspeel gegen de Swiez mitmaken. Dat bleev aber ok sien eenzig Insatz för de Natschonalmannschap. Fritz Retter weer denn för en lütt Sett för den Dresdner SC aktiv, bevör he 1925 to’n VfB Stuttgart wesseln dee. Mit dissen Vereen wurr he 1927 Württembergisch-badischer Meester. 1929 hett he sien Loopbahn afslooten. Fritz Retter up fussballdaten.de
De Enckesche Komeet (offizielle Beteken: 2P/Encke) is en kortperioodschen Komeet, de na Johann Franz Encke nöömt is. Vun all bekannten Kometen hett disse de körtste Ümlooptiet. Encke hett ümfangrieke Studien un Bereken anstellt un dordör verschedene Beobachten in de Johren 1786, 1795, 1805 un 1818 mit’nanner in Verbinnen bringen künnt. Sien Resultaten hett he 1819 in de Tietschrift Correspondance Astronomique publizeert un dat Torüchkamen vun den Komeet för 1822 richtig vörutseggt. Sien offiziellen Naam na, is Encke de tweete Komeet na den Halleyschen Komeet, de as perioodsch bestimmt weer. Sien eerst Beobachten weer an’n 17. Januar 1786 vun Pierre Méchain. As he 1975 torüch kamen weer, hett Caroline Herschel em opdeckt. 1805 un nochmol 1818 is de Komeet vun Jean-Louis Pons opfunnen worrn. Denn eerst künn Encke all veer Beobachten op een enkelten Kometen torüchsluten. Ofschoonst Kometen normalerwies na jemehrn Opdecker nöömt warrt, is disse Komeet na de Person betekent, de sien Ümloopbahn toeerst bestimmt hett. De Enckesche Komeet weer as Teel för de Kometensond CONTOUR utsöcht, man de Misschoon is fehlslahn. De Enckesche Komeet löpt op en langtogene elliptische Ümloopbahn üm de Sünn. De sünnneegste Punkt hett en Afstand vun ruchweg 0,339 AE, wat in’t Rebeet vun de Merkur-Bahn
Urban V., eegentlich Guillaume de Grimoard (* 1310 up Château Grisac (Gévaudan), Gemeend Le Pont-de-Montvert, Frankriek; † 19. Dezember 1370 in Avignon, Frankriek), resideer van 1362 bit to sien Dood an' 19. Dezember 1370 as Paapst vun de kathoolsch Kark in Avignon. He weer de vöretzte Paapst in Avignon. De Benediktiner Urban lehr as Dokter vun dat Karkenrecht in Montpellier un Avignon un weer Benediktinerprior vun Chirac, Legat in Neapel, af 1352 Abt vun Saint-Germain d’Auxerre un af 1361 Abt vun Saint-Victor in Marseille. Up sien Weg torüch vun Neapel, wohen he as päpstlich Gesandter schickt wurrn weer, wurr he in Avignon an' 28. September 1362 as Nahfolger vun Innozenz VI. to'n Paapst wählt. As Paapst weer he en streng Vörgesetter, de den Pomp un Luxus vun de Kardinäle aflehnen, erhebliche Reformen in de Justizverwalten dörführen dee un en upslooten Förderer vun de Gelehrsamkeit weer. In' Henblick up sien Charakter stunn he wiet över sien Vörgänger. As ok all Paapst Benedikt XII. hett Urban jeden Nepotismus aflehnt. Petrarca hett sien Wahl bejubelt. Urban gung mit Macht gegen de Missstände in sien Umgeven un binnerhalv vun de Kark vör. Wiels sien Pontifikats flamm de krüüztooglerisch Iefer mit de Expeditschoon vun Peter
Radiant betekent Radiant, en Eenheit för evene Winkels, Radiant, de schienbore Oort, vun den en Meteorstroom utgeiht, Radiant, en nettbaseert Content-Management-System, GtkRadiant, en Editor för Spelen, de op de Quake-Engine baseert. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Radiant betekent in de Astronomie den Oort an’n Himmel, vun den – ut de Sicht vun en Beobachter op den Planet – en Swarm vun Steernsnuppen utgeiht. En Meteor (Steernsnupp) kann för den Beobachter ennerworrns an’n Himmel opduken. Man, wenn een de Bewegungsrichten vun mehrere Meteoren ut een Meteorschuer torüch verlängern deit, den sniedt de sik all in een Punkt, de as de Radiant betekent warrt. De Naam vun dissen Meteorstroom warrt vun dat Steernbild afleidt, in dat de Radiant liggt. De Perseiden hebbt to’n Bispeel jemehrn schienboren Utgangspunkt in dat Steernbild Perseus. Wenn een Meteor sik so bewegen deit, dat sien Bewegen nich op den Radiant torüch wiest, warrt de nich to den Meteorstroom torekent. Dat gifft aver ok Meteorströöm, bi de sik de Oort vun’n Radiant mit de Tiet ännert. To’n Bispeel kann sik de Radiant vun de Delta-Aurigiden in een Nacht üm mehr as een Grad verschuven. Steernsnuppen kamt tostannen dör Stoff un lütte Schören, de vun Kometen in de Neeg vun de Sünn utstött warrt un sik dorüm op jemehr Bahn verdeelt. Wenn sik de Eer dör so en Kometenbahn mit sien Schutt bewegen deit, künnt de Partikels un Schören in de Atmosphäär kamen, woneem
Dat Rieck-Huus is dat öllste, vundoog noch stahnde nedderdüütsche Fachwarkshallenhuus vun Veerlannen, in Hamborg in’n Bezirk Bardörp. Dat Huus hebbt se all 1533 boot. Mit de Tiet is dat Huus ’n beten röög worn un in ’t Johr 1949 hebbt se allens bannig op Schick brocht. Fief Johren loter weer dat denn en Butensteed vun ’t Altonaer Museum. Tohoop mit en Schüer, en Sossruten-Haubarg, en Backhuus un en Kokerbockmöhl - för de Affpumperee vun dat Water achtern Diek - steiht de Anlaag in Corslak. De Möhl is 220 Johr oolt un is 2004 ok renoveert worrn. Över 22.000 Lüüd hebbt dat Huus 2005 ankeeken, wiel dat gode Insichten in de buerlich Kultur un dat Tohoopleven vun Minschen un Deerten ünner een Dack gifft. Wokeen dat mal sülvst beleven wull, de mut dor mal hengahn. To finnen ist dat Huus an'n Curslacker Diek 284. Open hebt de April - September Dingsdag - Sünndag Klock 10 - 17 Oktober - März Dingsdag - Sünndag Klock 10 - 16 November un Dezember ist dicht. De Oppassersch verklookfiedelt de Besökers ok de Bedüden vun de olen Sprickwöör, to’n Bispeel „In’s Fettnäpchen treten“ or „Auf die Hohe Kante legen“. P. Gädtgens: Die Feldentwässerungmühlen der Vier-
Duncan John D'Arcy Armstrong (* 7. April 1968 in Rockhampton, Queensland) is en ehmalger austraalsch Swemmsportler. He harr sien best Tiet as Swemmer bi de Olympisch Sömmerspelen 1988 in Seoul, as he Olympiasieger över 200 m Freestil wurr un de Sülvermedaille över 400 m Freestil wunn. Över 200 m kunn he dorbi de Favoriten Matt Biondi, Artur Wojdat un Michael Groß överraschen, wiel he as Spezialist för längere Strecken up de Slussbahn noch uphalen kunn. Up de längere Streck muss he eenig Daag nah sien Olympiasieg den Düütschen Uwe Daßler de Vörträe laaten. Nah sien aktiv Loopbahn wurr he Sportreporter. 1996 wurr he in de Ruhmeshall vun den internatschonalen Swemmsport upnommen. Vun de ehmalge US-amerikaansch Swemmerin Tami Bruce is he schett. Duncan Armstron in de International Swimming Hall of Fame (engelsch) Duncan Armstrong up Sports-Reference.com (engelsch)
De Oscars 1947 sünd an’n 13. März 1947 in’t Shrine Auditorium in Los Angeles vergeven worrn. Dat weern de 19. Oscar-Vergaav, bi de de Filmen ut dat Vörjohr – also vun 1946 – ehrt worrn sünd. Disse Vergaav weer vun Jack Benny modereert. Dit weer de eerste Verlehen, bi de in jeedeen Kategorie blots noch bit to fief Filmen nomineert weern. De spoodriekste Film dat Johr weer The Best Years of Our Lives (dt.: Die besten Jahre unseres Lebens), de in söven Kategorien wunnen hett. Togliek weer dat ok de Film mit de meisten Nomineeren, neemlich acht mol. Samuel Goldwyn för The Best Years of Our Lives (dt.: Die besten Jahre unseres Lebens) Frank Capra för It’s a Wonderful Life (dt.: Ist das Leben nicht schön?) Darryl F. Zanuck för The Razor’s Edge (dt.: Auf Messers Schneide) Dallas Bower un Laurence Olivier för Henry V (dt.: Heinrich V.) Sidney Franklin för The Yearling (dt.: Die Wildnis ruft) William Wyler för The Best Years of Our Lives (dt.: Die besten Jahre unseres Lebens) David Lean för Brief Encounter (dt.: Begegnung) Frank Capra för It’s a Wonderful Life (dt.: Ist das Leben nicht schön?) Robert Siodmak för The Killers (dt.: Rächer der
Michele Mara (* 2. Oktober 1903 in Busto Arsizio; † 18. November 1986 in Mailand) weer en italieensch Radrennfohrer. As Amateur wurr he Tweet bi de Straatenweltmeesterschap vun de Amateure 1928 in Budapest. Dornah wurr he Profi för dat Team Bianchi. Sein spoodriekst Johr weer dat Johr 1930 as he de Rennen Rom-Neapel-Rom, de Lombardei-Rundfohrt un Mailand–Sanremo as ok 5 Deelstrecken vun den Giro d’Italia wunn. An’ Enn’ vun dit Rennen keem he up Platz 15. 1931 wunn he nochmals twee Deelstrecken bi den Giro d’Italia un bi de Lombardei-Rundfohrt keem he noch mal up den 2. Platz (achter Alfredo Binda). 1934 harr he sien eenzigen Wettkamp buterhalv vun Italien un wunn de Trophée Colimet-La Turbie. 1937 hett he sien Loopbahn afslooten. Michele Mara in de Datenbank vun Radsportseiten.net
Emmer betekent Emmer, en Soort Fatt, Emmer, en Soort Weten, Emmer, en Blangenstroom von de Werser. Emmer is de Familiennaam von David Emmer (* 1967), italieenschen Dokumentarfilmer, Frank Emmer (1896–1963), US-amerikaanschen Baseballspeler, Fred Emmer (* 1934), nedderlandschen Narichtenspreker, Huib Emmer (* 1951), nedderlandschen Kumponist, Luciano Emmer (1918–2009), italieenschen Speelbaas, Martin Emmer (* 1969), düütschen Kommunikatschoonswetenschopper, Tom Emmer (* 1961), US-amerikaanschen Politiker, Uta Emmer, düütsche Schauspelerin un Theaterbaasfro. Kiek ok bi: Huus Emmer, Aemmer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Emmel betekent Emmel, Behöller to’n Dregen, Carrosserie Emmel, fröheren belgischen Autohersteller. Emmel is de Familiennaam von Egenolff Emmel († 1627?), düütschen Bookdrucker un Verleger, Egon Emmel (1914–1983), düütschen Baadschopper, Felix Emmel (1888–1960), düütschen Schriever un Theaterkritiker, Heinrich Emmel (1819–na 1860), düütschen Börgermeester, Hildegard Emmel (1911–1996), düütsche Germanistin, Leopold Emmel (1863–1919), düütschen Politiker, Manfred Emmel (* 1945), düütschen Dischtennisspeler, Stephen Lewis Emmel (* 1952), US-amerikaanschen Koptoloog. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ammer betekent Ammer, en Behöller to’n Dregen, Ammer, Stroom in Bayern, de in’n Ammersee flütt, Ammer, Stroom in Baden-Württemberg, de in’n Neckar flütt, Ammer, düütschen Hersteller von Tasteninstrumenten. Ammer is de Familiennaam von Albert Ammer (1916–1991), düütschen Kameramann, Andreas Ammer (* 1960), düütschen Schriever un Journalist, Christian Ammer (* 1962), düütschen Forstwetenschopper, Dieter Ammer (* 1950), düütschen Manager, Ernst Ammer (1877–1963), düütschen Ünnernehmer, Herbert Ammer (1938–2011), düütschen Footballspeler, Jutta-Regina Ammer (1931–2019), düütsche Fotografin un Malerin, K. L. Ammer (1879–1959), öösterriekschen Schriever un Översetter, Karl Ammer (1898–1945), öösterriekschen Parteifunkschonär un Wedderständler, Karl Ammer (1911–1970), öösterrieksch-düütschen Spraakforscher, Marco Ammer (* 1976), düütschen Moderator, Schauspeler un Synchroonspreker, Michael Ammer (* 1961), düütschen Eventmanager, Thomas Ammer (* 1937), düütschen Historiker, Ulrich Ammer (* 1934), düütschen Forstwetenschopper. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Staime (hoochdüütsch Steinheim) is ene Stadt in'n Kreis Höxter in Noordrhien-Westfalen un liggt in Ostwestfalen an de Grens to Lippe. Staime hett circa 13.800 Inwahners. Över de Bohnhoff gifft dat Iesenbohn-Verbindungen na Hannober un Patterbuorn. De Börgermeester is Joachim Franzke vun de CDU. Hier gifft dat ok en Gymnasium. Websteed vun den Oort (hoochdüütsch) Websteed vun't Gymnasium Staime (hoochdüütsch) Websteed vun de Karnevalsgesellschaft (hoochdüütsch) Websteed vun de Parrgemeen (hoochdüütsch)
Vivi Bach (an un for sik Vivi Bak, ok Vivienne Bach; * 3. September 1939 in Kopenhagen; † 22. April 2013 in Santa Eulària, Ibiza, Spanien) weer en Singersche, Schauspelersche, Feernsehmoderatorsche un Schrieversche ut Däänmark. Al as Kind weer de Bäckerdochter dull up Singen un Danzen. As Schölersche up'n Gymnasium is se in en Jazzkeller uptreden. Na de Scholen hett se sik utbillen laten un woll Maskenbildnersche weern. Man de Utbillen hett se nich to Enne brocht un hett Unnerricht in Gesang un Schauspeel nahmen. As Singersche vun en Band is se up en eerste Tournee gahn. In Kopenhagen hett se denn eerste lüttjere Rullen an't Theater kregen. De Press hett dat goot upnahmen. 1956 hett se de eerste Filmrull kregen. Annere folgen bold na. Ok in Düütschland weer de junge Deern ut Däänmark to sehn, tohopen mit Hans-Joachim Kulenkampff hett se 1959 to'n eersten Mol in en düütschen Film mitspeelt. Achterna kemen sunnerlich Musikstriepen ahn groden Anspruch. Dor is se an de Sieten vun Peter Alexander, Rex Gildo, Bill Ramsey, Fred Bertelmann un Gus Backus upträden. Bovento hett se noch in internatschonale Film mitspeelt, as den Italowestern Le Pistole non discutono (1964, up düütsch: Die letzten Zwei vom Rio
Ludger Beerbaum (* 26. August 1963 in Detmold) is en düütsch Springrieder. He is en vun de spoodrieksten internatschonalen Springrieder vun de laat 1980er, 1990er un fröh 2000er Johren un harr in disse Tiet völ Eenzel- un Mannschapserfolge, ünner annern bi Olympisch Spelen, Welt- un Europameesterschapen. He is de Bröer vun Markus Beerbaum un de Schwager vun Meredith Michaels-Beerbaum, de beid ok as Springrieder aktiv sünd. Ludger Beerbaum wurr as Söhn vun Horst un Mathilde Beerbaum boren un hett dree Geschwister. He hett dat Gymnasium besöcht un 1983 sien Abitur maakt. En Studium vun de Bedrievswertschapslehre hett Beerbaum togunsten vun de Springriederee vör de Tiet afbarken. Beerbaum is in tweet Ehe verheiraadt un hett dree Kinner. As Beerbaum acht Johr olt weer, hebbt hüm sien Öllern – ofschons he an Peer bitlang wenig Gefallen funnen harr – dat eerste Pony, en Highland-Pony. Nahdem hüm dat Pony swoor in' Arm beeten harr, weer dat Interesse för Peer un Rietsport för twee Johr vörbi. Later wurr Ludger Beerbaum dör den Vader vun en Schoolfrüend weer an de Rietsport ranführt un he kunn all in jung Johren Erfolge bi de Düütsch Meesterschapen vun de Junioren un de Jung Rieder, bi de he 1981
Hans-Joachim „Kuli“ Kulenkampff (* 27. April 1921 in Bremen; † 14. August 1998 in Seeham, Öösterriek) weer en düütschen Schauspeler un Feernsehmoderater. He hett vun sik sülms meist seggt, he weer Quizmaster. Kulenkampff is as tweeten Söhn vun den Bremer Koopmann Friedrich Wilhelm Kulenkampff (1893-1964) boren wurrn. Sie Abitur hett he up dat Hermann-Böse-Gymnasium in siene Vaderstadt afleggt. Achterna hett he Schauspeel studeert an de Schauspeelschool vun dat Düütsche Theater Berlin. Dor is unner annern Agnes Windeck siene Lehrersche ween. Vun 1941 af an hett he in de Wehrmacht deent un hett in’n Tweeten Weltkrieg den Krieg gegen de Sowjetunion mitmaakt. Dor hett he mit egen Hand en poor Töhen afsneden, de doodfroren weern, un noch annere böse Saken mitmaakt. De Kriegsinsatz is en Tabu wurrn for em, wo he selten over snackt hett. Wenn he Kriegsfilme ut de 1960er Johre sehn hett, fung he an to weenen un hett den Ruum verlaten. Sien Debüt as Schauspeler hett he 1943 an dat Bremer Schauspeelhuus geven. Ok an Theaters in Öösterriek un in de Swiez hett he speelt. Gegen Kriegsenn möss he in Berlin noch mol an de Front un is in brittsche Kriegsgefangenschop kamen. Vun 1946 af an is he
Michel Golibrzuch (* 14. Oktober 1966 in Düörpm) is en düütsch Politiker (De Grönen). Golibrzuch wurr in Düörpm boren, is aber in Leer in Oostfreesland upwussen. In de Johren 1987/1988 hett he sien Zivildeenst in Clienensiel in' Landkreis Wittmund afleist. Dornah folg en Studium an de Georg-August-Universität Chöttingen vun de Politikwetenschap, de Publizistik un Kommunikatschoonswetenschap, de Volkswertschapslehr un vun dat Apenliche Recht mit Afsluss as Diplom-Sozialwirt. Van 1990 bit to sien Wahl in den Landdag 1994 hett he in de Landdagsfraktschoon Bündnis 90/De Grönen arbeit, deren Liddmaat he siet 1987 is. In' Landdag weer Golibrzuch wertschapspolitisch Spreker vun de Landdagsfraktschoon vun sien Partei. He hörr den Landdag för twee Wahlperioden bit 2003 an. Landtag Niedersachsen Handbuch 14. Wahlperiode.
Henry Warner Slocum junior (* 28. Mai 1862 in Syracuse, New York; † 22. Oktober 1949 in New York City) weer en US-amerikanischer Tennisspeler un Sieger vun de US-Meesterschapen 1888 un 1889. Slocum speel all as Jurastudent an de Yale University American Football und Tennis. 1883 nehm he an de eerst Utrichten vun de Intercollegiate Championships in' Tennis deel un wunn an de Siet vun Walter Camp den Düppeltitel. Bi de amerikaansch Meesterschapen in Newport kunn he in' veerten Anloop 1888 den Titel in't Eenzel winnen un kunn in dat folgen Johr den Titel verteidigen. Todem wunn he 1889 gemeensam mit Howard Taylor den Titel in't Düppel bi dat Turnier. Nah den Sieg hett sück Slocum up sien Tätigkeit as Afkaat konzentreert. 1892 is he weer in Newport antreden, muss aber all in de eerst Runn en Nedderlaag mit 0:6, 0:6 und 0:6 gegen W. N. Ryerson hennehmen. Toletzt nehm he 1913 an de US-Meesterschapen deel. 1892 un 1893 weer he Präsident vun den US-amerikaanschen Tennisverband USTA. 1949 is he in New York storven. 1955 wurr he in de International Tennis Hall of Fame upnommen. Bud Collins: History of Tennis. 2. Uplaag. New Chapter Press, New York 2010. ISBN 978-0-942257-70-0,
Wilhelm Stöckl (* 30. Dezember 1925 in Regensburg; † 11. Juli 2006) weer en düütsch Politiker vun de SPD. Stöckl hett söss Johr lang de Böverschool besöcht, de he aber ahn Afsluss wegen Kriegsdeenst verlaaten hett. In’ Tweeten Weltkrieg wurr he swoor besehrt, so dat hüm en Böverschenkel afnommen wurrn muss. He weer vun Berop Mester un Stadtschooldirekter in Regensburg. 1964 is he de SPD bitreeden. Van 1976 bit 1983 weer he Liddmaat vun den Düütschen Bundsdag. He is immer över de Landeslist Bayern in den Bundsdag intrucken. Siet 1975 weer he Liddmaat vun de Gewerkschap ÖTV. 1986: Bundsverdeenstkrüüz 1. Klass Rudolf Vierhaus un Ludolf Herbst (Hrsg.): Biographisches Handbuch der Mitglieder des Deutschen Bundestages 1949–2002. Band 2, N–Z, Saur, München 2002, ISBN 3-598-23782-0, S. 850 Kürschner Volkshandbuch Deutscher Bundestag, 9. Wahlperiode, Neue Darmstädter Verlagsanstalt, 34. Uplaag (Stand: 4. Februar 1981) ISBN 3-87576-096-4 S. 192 Normdaten: GND: 1121011381 (OGND, AKS) | VIAF: 277148149505496930004 | Wikipedia-Personensöök
Roger Rosiers (* 26. November 1946 in Vremde) is en ehmalger belgisch Radrennfohrer. 1965 wunn Roger Rosiers dat Rennen Schaal Sels Merksem und wurr in dat sülvig Johr Dart bi de Belgien-Rundfohrt för Amateure. 1967 wunn he dat Rennen Piel vun Brabant. Van 1967 bit 1980 weer Rosiers Profi-Radrennfohrer. In sien eerst Profijohr kunn he all dat Rennen Nokere Koerse winnen. 1971 gelung hüm sien bither gröttste Erfolg, as he den Klassiker Paris-Roubaix up sien Naam schrieven kunn; 1973 keem he bi dit Rennen noch mal up den darten Platz achter Eddy Merckx un Walter Godefroot. 1972 wunn he de Luxemburg-Rundfohrt, 1973 den Grand Prix d’Isbergues un 1974 de Dree Daag vun De Panne. Roger Rosiers in de Datenbank vun Radsportseiten.net Roger Rosiers up memoire-du-cyclisme.net Roger Rosiers in de Datenbank vun de Tour de France (engelsch)
Robert De Middeleir (* 26. August 1938 in Oordegem) is en ehmalger belgisch Radrennfohrer. He weer van 1962 bit 1967 Profi. All glieks in sien eerst Profi-Jahr kunn he dat Rennen Omloop Het Volk up sien Naam schrieven. En wiederer Erfolg gelung hüm 1964 as he dat Rennen Nokere Koerse winnen kunn. Dorto keemen wieder Siege bi lüttgere Rennen in Kortrijk (1962), in Schellebelle un Gentbrugge (jeweils 1963) as ok verscheeden wiedere Podiumsplatzeeren. De Middeleir in de Datenbank vun Radsportseiten.net
George Alexander Louis Mountbatten-Windsor (* 22. Juli 2013 in London), nömmt Prince George of Cambridge, is dat eerste Kind vun Prinz William un sien Fru Catherine. As Oorenkel vun Königin Elisabeth II. un Prinz Philip hörrt he to dat Huus Windsor un dat Huud Sleswig-Holsteen-Sonderburg-Glücksburg. An’ 3. Dezember 2012 geev de St. James’s Palace de Schwangerschaft vun Catherine bekannt. De Gebort funn in den privaten Lindo-Flögel vun dat St. Mary’s Hospital in London statt; dor wurr ok Prinz William boren. George keem um 16:24 Uhr to Welt. Dat wurrd verwacht, dat de Gebort vun den Thronfolger 260 Millionen Britisch Pund Umsatz genereert, vör allen dör Tourismus, Souvenirs un Festlichkeiten, de mit de Gebort tosommenhangen. An’ 31. Dezember 2012 hett Königin Elisabeth II. dör en Letters Patent anordnet, dat all tokünftig Kinner vun hör Enkel Prinz William den Titel un de Anreed Royal Highness kriegen, nich blots, as bit dorhen begäng, de öldste Söhn. George weer as öldst Söhn ahnhen en britisch Prinz, sien Anreed is His Royal Highness Prince George of Cambridge. In de britisch Thronfolg steiht he an darte Stäe. Vör George stahn sien Grootvader Charles un sien Vader William, nah hüm Prinz Harry, de jüngere Söhn vun Charles.
Jürgen „Grabi“ Grabowski (* 7. Juli 1944 in Wiesbaden; † 10. März 2022 ok dor) weer en düütsch Footballspeler, de tüschen 1965 un 1980 för Eintracht Frankfurt in de Bundsliga speel. För de Düütsch Footballnatschonalmannschap hett he 44 Länderspelen maakt un wurr 1974 Football-Weltmeester. Mit 8 Johren is Grabowski in sien Heimatvereen SV Biebrich 1919 intreden. Mit 16 Johr is he to den Nahbervereen FV Biebrich 1902 wesselt, wiel de vörherig Vereen kien Mannschap mehr stellen kunn. Mit de Biebricher A-Jöögd gelungen hüm eerste Erfolge, ünner anner den Viez-Hessenmeesterschap. Dormals kunnen Mannschapen as Darmstadt 98, Eintracht Frankfurt un Kickers Offenbach besiegt wurrn. Eerst in't Finale verlor sien Mannschap gegen Hessen Kassel. 1965 is Grabowski in de Bundsliga to Eintracht Frankfurt wesselt. Mit de Eintracht wurr he 1974 un 1975 Düütsch Pokalsieger un 1980 hebbt se den UEFA-Pokal reckt. 1980 muss Grabowski sien Loopbahn as aktiv Footballer afsluuten, wiel hüm de dormals noch jung Lothar Matthäus dör en Grätsche swoor besehrt harr. För de Eintracht hett he 441 Bundsligaspelen maakt un dorbi 109 Doren schaaten. Dorto keem he to 45 Insatzen in' DFB-Pokal mit 19 Doren, to 40 Europapokalinsatzen mit 9 Doren un to 6 Insatzen in de Intertotorunde mit 3